**26.5.22**

A group of people posing for the camera

Description automatically generated**ΤΡΙΑ ΜΙΛΙΑ**

**Καθημερινή κοινωνική σειρά στο Star**

**Δευτέρα έως Παρασκευή στις 17:30**

Μια γυναίκα θα βρει τη δύναμη να ξεφύγει από το παρελθόν της και να κάνει μια νέα αρχή, σε αχαρτογράφητα νερά.

Ένας ισχυρός άντρας θα επιστρέψει στη γενέτειρά του, με στόχο να συνεχίσει να δημιουργεί, μέχρι το τέλος.

Δύο αδέλφια θα ανακαλύψουν ότι υπάρχουν πολλά που τους ενώνουν, αλλά και πολύ περισσότερα που τους χωρίζουν.

Μια σύζυγος δεν επιθυμεί καθόλου να θυμάται το παρελθόν της και είναι διατεθειμένη να κάνει τα πάντα για να μη χάσει όσα κατέκτησε…

Ένα ήσυχο νησί κρύβει ένα ηφαίστειο από ένοχα μυστικά που είναι έτοιμο να εκραγεί!

Μπορεί ένα σκοτεινό παρελθόν να οδηγήσει σε ένα φωτεινό μέλλον;

Αναζητώντας ένα καταφύγιο ψυχής, όπως ο βυθός της θάλασσας που δεν επηρεάζεται από τα κύματα στην επιφάνεια, οι ήρωες θα βρεθούν λίγο πιο μακριά ή πιο κοντά στον πόνο, στον έρωτα, στο θυμό, στην αγάπη, στη συγχώρεση και στη λύτρωση…

**Περιλήψεις επεισοδίων**

**Δευτέρα 13/6 – Επεισόδιο 49**

Ο αστυνομικός επισκέπτεται το μέρος, από όπου απήγαγαν το Στέφανο, αλλά τα στοιχεία, που πιθανόν να βοηθούσαν στην έρευνα, σβήστηκαν όταν ο Γεράσιμος και ο Μιχάλης τακτοποίησαν το χώρο. Η Κάτια, σε κακή ψυχολογική κατάσταση,

αναλογίζεται τα λάθη της και κατηγορεί τον εαυτό της για την απαγωγή του γιου της. Δέχεται μια απρόσμενη επίσκεψη από τον Νικόλα και βρίσκει σ’ αυτόν μια παρηγοριά, αλλά σύντομα μετανιώνει, που του ανοίχτηκε. Ο Ευθύμης προσπαθώντας να εξηγήσει τη λειτουργία του κρυφού του στρατηγείου και για ποιο λόγο κάνει έρευνα για τους πάντες, αναγκάζεται να θυμηθεί το δικό του οδυνηρό παρελθόν και να ξαναζήσει τις στιγμές, που τον έχουν στοιχειώσει! Προειδοποιεί την Φωτεινή να προσέχει πολύ τον Μιχάλη, διότι ο ίδιος τον θεωρεί επικίνδυνο και εκείνη δεν ξέρει αν πρέπει να πιστέψει την κρίση του! Ο Γεράσιμος και η Κάτια έχουν αρχίσει να αποκτούν ελπίδες για την επιστροφή τού Στέφανου. Ένα τρίτο βίντεο, όμως, φτάνει στα κινητά τους και τους ταράζει και πάλι…

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο της Λένας, η* ***Γαία Κολλίντζα***

**Τρίτη 14/6  -** **Επεισόδιο 50**

Οι απαγωγείς στέλνουν ένα νέο μήνυμα, όπου ορίζουν τον τόπο και τον χρόνο της ανταλλαγής. Ο Νικόλας, ο Πέτρος, ο Χάρης και ο Λάμπης, προσφέρονται να βοηθήσουν, αλλά αυτή, που τελικά επιλέγεται για να παραδώσει τα χρήματα, είναι η Λίζα. Ο Γεράσιμος και η Κάτια νιώθουν ευγνωμοσύνη. Ο Ευθύμης ζητάει από τη Φωτεινή να τον εμπιστευτεί, αλλά κάτι τέτοιο είναι πολύ δύσκολο για εκείνη. Η Φωτεινή θέλει να μείνει μακριά του, για να μπορέσει να επεξεργαστεί τα νέα στοιχεία, που της αποκάλυψε. Εκείνος, προκειμένου να της αποδείξει τις αγαθές του προθέσεις, αποφασίζει να πάρει ένα μεγάλο ρίσκο και να αποκαλύψει τα πάντα στον Μιχάλη. Ο Τίμος πλησιάζει τον Πέτρο και τη Δέσποινα, ώστε να τους έχει με το μέρος του στην επικείμενη σύγκρουση με τον γαμπρό του. Εκείνος τον επισκέπτεται και η ατμόσφαιρα μεταξύ τους ηλεκτρίζεται επικίνδυνα! Η ώρα της ανταλλαγής φτάνει και η Λίζα, που ξεκίνησε κάπως αψήφιστα, συνειδητοποιεί πόσο εκτεθειμένη είναι στον κίνδυνο…

*\*Στο ρόλο του Κυριάκου, ο* ***Αλέξανδρος Πέρρος***

\**Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο της Άννας, η* ***Κατερίνα Αντζουλάτου***

**Τετάρτη 15/6** – **Επεισόδιο 51**

Ο Πέτρος ακολουθεί τις οδηγίες των απαγωγέων και αφήνει την Λίζα επάνω στη βάρκα, με δεμένα μάτια. Ο Γεράσιμος, ο Λάμπης και ο Λευτέρης, μόλις μαθαίνουν τις εξελίξεις, ανησυχούν ακόμη περισσότερο. ‘Όλοι στο νησί αγωνιούν για την έκβαση της αποστολής και εύχονται να επιστρέψουν ο Στέφανος και η Λίζα σώοι και αβλαβείς. Ο Ευθύμης προσπαθεί να πείσει τη Φωτεινή να αποκαλύψουν στον Μιχάλη την αλήθεια για την πραγματική του ταυτότητα και την έρευνα, που διεξάγει. Η Φωτεινή, που είναι επιφυλακτική και με τους δύο, αποφασίζει ότι δεν είναι η

κατάλληλη στιγμή. Μαζί με τον Μιχάλη, φροντίζουν το ιατρείο να βρίσκεται σε ετοιμότητα, στην περίπτωση που ο Στέφανος ή η Λίζα έχουν ανάγκη από περίθαλψη, όταν γυρίσουν. Ανάμεσά τους αναπτύσσεται όλο και περισσότερο ένας ερωτισμός. Στο μεταξύ, η ώρα περνάει και δεν έχουν κανένα νέο. Ο Γεράσιμος αποφασίζει να πάρει τη βάρκα και να πάνε, μαζί με τον Νικόλα, να δουν τι έχει συμβεί. Φτάνουν στο σημείο και αντικρίζουν κάτι, που τους ταράζει πολύ…

\**Στο ρόλο του Λευτέρη, ο* ***Δημήτρης Ξανθόπουλος***

**Πέμπτη 16/6** – **Επεισόδιο 52**

Ο Στέφανος και η Λίζα μεταφέρονται στην κλινική. Έχουν αρχίσει να ανακτούν τις αισθήσεις τους, αλλά ο Στέφανος είναι πολύ αφυδατωμένος και η Λίζα έχει υποστεί έντονο σοκ. Ο Μιχάλης και η Φωτεινή αποφασίζουν να τους κρατήσουν όλο το βράδυ στα ιατρεία τους, για να παρακολουθούν την κατάσταση της υγείας τους. Η Κάτια επιμένει να μείνει κι εκείνη, αλλά στο τέλος υποχωρεί και δέχεται να αποχωρήσει από την κλινική. Ο Χάρης ενημερώνει τον Ευθύμη για την επιστροφή του Στέφανου και της Λίζας και του ζητάει να πάει να τους δει. Η έντονα φιλική διάθεση του Τίμου προς τον Πέτρο δημιουργεί μεγαλύτερους προβληματισμούς στον Νικόλα. Ο Λευτέρης αναφέρει στον Λάμπη ότι η υπόθεση όχι μόνο δεν έκλεισε, αλλά θα διαρκέσει πολύ και πρέπει να πάρουν άμεσα καταθέσεις από τον Στέφανο και την Λίζα. Ο Μιχάλης και η Φωτεινή μένουν μόνοι τους στην κλινική, όλη τη νύχτα και έρχονται πιο κοντά ο ένας στον άλλον. Όμως, κάποια στιγμή, ο Στέφανος συνέρχεται και τους βλέπει, χωρίς να το καταλάβουν.

\**Στο ρόλο του Λευτέρη, ο* ***Δημήτρης Ξανθόπουλος***

**Παρασκευή 17/6** – **Επεισόδιο 53**

Ο Στέφανος, χωρίς να τον καταλάβουν, έχει δει τον Μιχάλη και τη Φωτεινή να φιλιούνται. Αυτό έχει ως αποτέλεσμα η στάση του απέναντι στον αδελφό του να παραμένει ψυχρή. Ο Μιχάλης απογοητεύεται, διότι πίστευε ότι μετά από την περιπέτεια της απαγωγής, ο ίδιος και ο αδελφός του θα έρχονταν πιο κοντά ο ένας στον άλλον. Η Λίζα και ο Στέφανος παίρνουν εξιτήριο από την κλινική, με τη ρητή οδηγία να ξεκουραστούν. Η Λίζα, όμως, θέλει να γυρίσει στη ρουτίνα της και ανοίγει το μαγαζί της και ο Στέφανος πηγαίνει να ευχαριστήσει τους φίλους του στο νησί. Ο Τίμος ανακοινώνει στην Κλειώ την απόφασή του να κατασκευάσει στο νησί ένα μεγάλο κολυμβητήριο. Μ’ αυτήν του την κίνηση, ευελπιστεί να πάρει με το μέρος του και τον Πέτρο. Ο Γεράσιμος και η Κάτια περιμένουν με ανυπομονησία τον Στέφανο να φτάσει στο σπίτι τους. Εκείνος πίνει καφέ με τον Ευθύμη, όταν ξαφνικά του τηλεφωνεί η Λίζα και τον ενημερώνει, πανικοβλημένη, πως της συμβαίνει κάτι πολύ σοβαρό…

\**Στο ρόλο του Λευτέρη, ο* ***Δημήτρης Ξανθόπουλος***

**Πρωταγωνιστούν**: **Ευγενία Παναγοπούλου** (Φωτεινή Θεοδώρου), **Νικόλας Μακρής** (Μιχάλης Ανδρεάδης), **Γιάννης Ποιμενίδης** (Στέφανος Ανδρεάδης),

**Χάρης Σώζος** (Γεράσιμος Ανδρεάδης), **Στέλλα Καζάζη** (Κάτια Ανδρεάδη), **Τόνυ Δημητρίου** (Τίμος), **Ευαγγελία Μουμούρη** (Δέσποινα), **Δημήτρης Λιακόπουλος** (Ευθύμης), **Χάρης Γρηγορόπουλος** (Νικόλας), **Γιολάντα Μπαλαούρα** (Μαρούλα) **Κωνσταντίνα Τζώρτζη** (Διονυσία), **Γιάννης Ρούσσος** (Χάρης), **Ανθή Σαββάκη** (Βασιλική), **Χάρης Χιώτης** (Λάμπης), **Μαρία Δαμασιώτη** (Λίζα) **Στέλλα Κοσμοπούλου** (Ελένη), **Μιχαήλ- Άγγελος Κρητικός** (Πέτρος), **Στεφανία Χαμπηλομάτη** (Κλειώ)

Σκηνοθεσία: **Κώστας Κιμούλης, Βασίλης Ντούρος**

Σκηνοθέτης πλατό:**Παναγιώτης Κούτρας**

Σκηνοθέτης εξωτερικών συνεργείων**: Σίμος Κορεξενίδης, Βαγγέλης Καλατζής**

Σενάριο: **Άγγελος Χασάπογλου**

Ανάπτυξη πλοκής:**Απολλωνία Τσαντά**

Διάλογοι:**Ασημάκης Αλεξίου, Δημήτρης Ευλαμπίδης, Θεώνη Σκαλέρη, Ελένη Τύπου, Τάνια Χαροκόπου**

Επιμέλεια σεναρίου:**Βιβή Νικολοπούλου**

Διεύθυνση φωτογραφίας:**Γιώργος Παπαδόπουλος, Αντώνης Τσάπαλης**

Σκηνογράφος: **Μιχάλης Σδούγκος**

Ενδυματολόγος: **Κατερίνα Κόντου**

Μουσική σύνθεση: **Νίκος Τερζής**

**Τραγούδι τίτλων**

Μουσική: **Νίκος Τερζής**

Στίχοι: **Γιάννης Κότσιρας**

Ερμηνεία: **Demy**

Παραγωγός Τραγουδιού: **Panik Records**

Μουσική επιμέλεια:**Ηλίας Μακρίδης**

Μοντάζ: **Κώστας Μπάρλος**

Ειδικός συνεργάτης: **Αλέξανδρος Σιπσίδης**

Οργάνωση παραγωγής:**Ιωάννα Κουτσούγερα**

Διεύθυνση παραγωγής:**Διαμαντής Χωραφάς, Γιώργος Στάλιας**

Παραγωγή: **Green Pixel**

[**https://www.star.gr/tv/press-room/**](https://www.star.gr/tv/press-room/)

[**https://www.star.gr/tv/seires/tria-milia/**](https://www.star.gr/tv/seires/tria-milia/)

**#TriaMilia #StarChannelTv**

Ευχαριστούμε πολύ

Γραφείο Τύπου & Επικοινωνίας